Foto: Getty Images «Real» hujumchisi Raul de Tomas foliyatini «Benfika»da davom ettiradigan bo‘ldi. U Lissabon klubi bilan 5 yillik shartnoma tuzgan. «Klub Raulga qilgan xizmatlari uchun va «Real»ga kelgan vaqtidan boshlab o‘z ishiga fidoyilik ko‘rsatgani uchun minnatdorlik bildiradi. Biz unga faoliyatining yangi bosqichida omad tilaymiz», – deyilgan Madrid klubi rasmiy xabarida. Marca’ning yozishicha, transfer 20 mln yevroga amalga oshgan – «Benfika» dastlab 35 mln yevro so‘rayotgan «Real»ni narxni pasaytirishga ko‘ndira olgan. 24 yoshli de Tomas «Real»ning o‘z tarbiyalanuvchisi sanaladi. O‘tgan mavsumni u «Rayo Valekano»da ijarada o‘tkazib, La Liganing 33ta o‘yinida maydonga tushgan va 14ta gol urib, 1ta golga hammuallif bo‘lgan.